CELEX: C2006/165/15
Language: da
Date: 2006-07-15 00:00:00
Title: Sag C-509/04: Domstolens dom (Første Afdeling) af  18. maj 2006  — Magpar VI BV mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene) (Kapitaltilførselsafgifter — direktiv 69/335/EØF — artikel 7, stk. 1, litra b) og b a) — afgift af indskud — fritagelse — betingelser — bevarelse af selskabsandele i en periode på fem år)

15.7.2006   
            
            
               DA
            
            
               Den Europæiske Unions Tidende
            
            
               C 165/9
            
         Domstolens dom (Første Afdeling) af 18. maj 2006 — Magpar VI BV mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene)
   (Sag C-509/04) (1)
   
   (Kapitaltilførselsafgifter - direktiv 69/335/EØF - artikel 7, stk. 1, litra b) og b a) - afgift af indskud - fritagelse - betingelser - bevarelse af selskabsandele i en periode på fem år)
   (2006/C 165/15)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: Magpar VI BV
   
      Sagsøgt: Staatssecretaris van Financiën
   Sagens genstand
   Anmodning om præjudiciel afgørelse — Hoge Raad der Nederlanden — fortolkning af artikel 7, stk. 1, litra b a), i Rådets direktiv 69/335/EØF af 17. juli 1969 om kapitaltilførselsafgifter (EFT L 249, s. 25), indføjet ved Rådets direktiv 73/79/EØF af 9. april 1973 om ændring af anvendelsesområdet for den nedsatte sats for kapitaltilførselsafgiften, der for bestemte dispositioner med henblik på omstrukturering af selskaber er fastsat i artikel 7, stk. 1, litra b), i direktivet om kapitaltilførselsafgifter (EFT L 103, s. 13) — selskabsandele, som et andet selskab efter en fusion ikke længere er i besiddelse af — femårsfrist — begrebet overdragelse af selskabsandele
   Konklusion
   
               1)
            
            
               Artikel 7, stk. l, litra b) og b a), i Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 73/79/EØF af 9. april 1973 og Rådets direktiv 85/303/EØF af 10. juni 1985, skal fortolkes således, at når et første kapitalselskab inden fem år, efter i forbindelse med en fusion at have erhvervet et andet kapitalselskabs selskabsandele ved anpartsombytning, der er fritaget for kapitaltilførselsafgift, ikke længere er i besiddelse af disse selskabsandele, fordi det andet selskab selv er fusioneret med et tredje kapitalselskab, og dermed ikke længere består, og det første selskab har modtaget andele fra det tredje selskab som modydelse, skal betingelsen i den pågældende bestemmelses litra b a) om bevarelse af de oprindeligt erhvervede anparter i fem år ikke overføres på det tredje selskabs andele, der besiddes af det første selskab.
            
         
               2)
            
            
               Den omstændighed, at artikel 7, stk. 1, litra b a), andet afsnit, andet punktum, i direktiv 69/335, som ændret ved direktiv 73/79 og 85/303, henviser til en »afhændelse« af andele, selskabet var i besiddelse af som følge af en disposition fritaget for kapitaltilførselsafgift, er ikke relevant for besvarelsen af det første spørgsmål.
            
         
      (1)  EUT C 31 af 5.2.2005.